|  |
| --- |
| **FO HORDALAND utlyser TANZANIA stipend** **Hospitering for 2 FO medlemmer** |

**FOs formål er definert i forbundets vedtekter § 2. Punkt 8 heter;**

**«Fremme samarbeid mellom kolleger og organisasjoner på det helse- og sosialfaglige felt i inn- og utland»**

I tråd med FOs vedtekter og handlingsprogram for FO Hordaland har vi i en årrekke hatt et samarbeid med sosialarbeiderforeningen i Tanzania: Tanzania Association of Social Workers (TASWO) – Kilimanjaro Branch.

**NÅ TILBYR VI - for femte året på rad - TO MEDLEMMER I FO HORDALAND et faglig opphold i regi av FO og TASWO.**

**Oppholdet blir i Moshi, nord i Tanzania, og hospitantene reiser sammen med en representant fra avdelingsstyret og en representant fra Internasjonalt utvalg FO Hordaland.**

**Avreise blir 29.08.19 og retur 08.09.19.** Hospitering er i denne sammenheng et tidsavgrenset, ulønnet opphold hvor du lærer om arbeidsplassens daglige rutiner, uten å ha selvstendig ansvar. FO dekker kun utgifter til reise og opphold. Vaksinasjoner, reiseforsikring og/eller tapt arbeidsfortjeneste vil ikke bli dekket av FO. Søkere oppfordres ellers til å søke arbeidsgiver om permisjon med lønn.

De første dagene er satt av til informasjon og forberedelser. Det blir møter med TASWOs medlemmer, som dere får mulighet å delta på. Påfølgende uke blir hospitantene igjen i Moshi og starter hospitering på felles arbeidsplass hvor en sosialarbeider vil ha veilederansvar. Det forventes at hospitantene i samarbeid forbereder en faglig presentasjon for kolleger på arbeidsplassen. Vi vil i samarbeid med TASWO søke å finne relevant arbeidsplass, men det er de som har den endelige avgjørelse. Arbeidsspråket i Tanzania er swahili, men veileder vil beherske engelsk.

I forkant av turen vil det bli noen kveldsmøter for gruppen som skal reise. Det er noen rapporter og dokumenter som må leses. Innen en måned etter oppholdet må hospitantene skrive en kortfattet rapport og presentere den for avdelingsstyret eller representantskapet. Rapporten skrives på engelsk.

**Er du FO medlem og har du lyst til å være med på et faglig opphold i Tanzania! Skriv en kortfattet søknad som inkluderer; personalia, arbeidssted, arbeidserfaring og evt. internasjonalt arbeid. Ønske om arbeidsplass for hospitering og tema for faglig presentasjon som du vil bidra med.**

Søknad merkes Tanzania stipend i emnefeltet, sendes til post@hordaland.fo.no

Søknadsfrist **21.07.19**

Tildeling av reisestipend blir avgjort **22.07.19**

*Har du spørsmål, send en post til: Mohamad Mehdi:* *mohamad.mehdi@bufetat.no eller* *Lene Cathrine Fjellsbø: lene.cathrine.fjellsbo@bufetat.no*